ДУА “НАВАСЁЛКАЎСКІ НПК ДЗІЦЯЧЫ САД – СЯРЭДНЯЯ ШКОЛА НЯСВІЖСКАГА РАЁНА”

Ток-шоў

“Я ВЫБІРАЮ ПРАФЕСІЮ”

Пазняк Ірына Аляксандраўна,

класны кіраўнік 8 класа

**Тэма: Ток-шоў “Я выбіраю прафесію”**

**Мэта:** падрыхтоўка вучняў да прафесійнага самавызначэння ва ўмовах свабоды выбару сферы дзейнасці ў адпаведнасці з пажаданнямі, магчымасцямі, здольнасцямі кожнай асобы і ўлікам патрэб і запытаў рынку працы.

**Задачы:**

1. Стварыць умовы для фарміравання станоўчых адносін да працы.

2. Фарміраваць актуальнае для падлеткаў «інфармацыйнае поле» пры выбары прафесіі.

3. Дапамагчы вучням у вызначэнні сваіх інтарэсаў і магчымасцей.

3. Выхоўваць цікавасць і пачуццё адказнасці да выбару прафесіі.

**Эпіграф:**

**“**Калі чалавек не ведае, да якой прыстані трымае шлях, для яго ні адзін вецер не будзе спадарожным »

Сенека (рымскі філосаф, паэт, дзяржаўны дзеяч)

**Удзельнікі:** вучні 8 класа

**Ход правядзення мерапрыемства**

**I. Арганізацыйна-матывацыйны этап.**

***Настаўнік.***

Добры дзень, паважаныя сябры! Недалёка той час, калі вы, атрымаўшы пасведчанне ці атэстат аб завяршэнні навучання ў школе, уступіце ў новую пару свайго жыцця. Зараз галоўным для вас з'яўляецца вучоба, ваша рознабаковае развіццё - база вашага далейшага жыцця. І ўжо зараз вам трэба сур'ёзна задумацца аб выбары сваёй будучай прафесіі.

Сёння, на самым старце нялёгкай, але цікавай дыстанцыі знаёмства з прафесіямі, хачу пажадаць вам ад усёй душы цярпення і працавітасці. І калі вы здольныя на гэта, калі ў вашым характары ёсць настойлівасць і сіла волі, то вы абавязкова дойдзеце да мэты. І ўзнагародай вам будзе здабыты прафесіяналізм.

***Зварот да эпіграфа***. (Выступленні вучняў)

**II.** **Гутарка з класам.**

Што такое прафесія? (*Адказы вучняў*)

Прафесія – род працоўнай дзейнасці, якая патрабуе пэўнай падрыхтоўкі і якая з'яўляецца звычайна крыніцай існавання.

А што такое спецыяльнасць?

Комплекс набытых шляхам спецыяльнай падрыхтоўкі і вопыту работы ведаў, уменняў і навыкаў, неабходных для пэўнага віду дзейнасці ў рамках той ці іншай прафесіі. (Н-д: прафесія – слесар, спецыяльнасць – слесар-наладчык, слесар-інструментальшчык).

Ці можа чалавек атрымаць прафесію адразу, без падрыхтоўкі? *(Адказы вучняў)*

***Настаўнік.***

Правільна, спачатку патрэбна вучыцца ў каледжы, інстытуце, універсітэце ці іншых навучальных установах.

***Настаўнік.***Як вы адносіцеся да такой сітуацыі, што сёння многія маладыя спецыялісты, адпрацаваўшы патрэбны час, развітваюцца са сваёй набытай прафесіяй. *(Адказы вучняў)*

***Настаўнік.***  
Прафесій сёння вельмі шмат – іх налічваецца больш за 50 тысяч.

У жыцці кожнага маладога чалавека рана ці позна заўсёды ўзнікае пытанне: кім быць і куды пайсці для гэтага вучыцца? Яшчэ не стаўшы дарослымі і самастойнымі, не маючы дастатковага жыццёвага вопыту прыняцця рашэння, маладыя людзі павінны вызначацца ў такім галоўным пытанні.

***Настаўнік.***

Як вы лічыце, што неабходна ўлічваць пры выбары прафесіі? (Першае – гэта цікавасць, другое – схільнасці).

Існуе 5 тыпаў прафесій. (Паводле прафесара Я.А.Клімава).  ''Чалавек – тэхніка'': усе тэхнічныя прафесіі (токар, сталяр, сталявар, слесар, наладчык, зборшчык, вадзіцель, машынiст, трактарыст-машынiст, працаўнікі хімічнай, тэкстыльнай і дрэваапрацоўчай сферы і інш.) Ад спецыялiстаў гэтага вiду прафесiй патрабуецца аператыўнасць, назіральнасць, добра развiтыя прасторавыя ўяўленні.

"Чалавек – чалавек": праца людзей гэтага тыпу накiравана на выяўленне матываў ва ўчынках людзей (следчы, журналiст, настаўнiк, афiцыянт, урач і iнш.)  ''Чалавек – знакавая сiстэма'':  прадметам працы з'яўляюцца ўмоўныя знакi, сiмвалы, лiчбы, коды (карэктар, справавод, бухгалтар, праграмiст і iнш). "Чалавек – прырода": адносяцца прафесіі, у якiх прадметам і аб'ектам працы з'яўляюцца жывыя арганiзмы, бiялагiчныя працэсы, глеба, лес, насенне раслiн. Гэта шматлікiя прафесіі сельскай гаспадаркі, мiкрабiялагiчнай прамысловасцi, лясной гаспадаркі (аграном, жывёлавод, работнік заапарка і інш). "Чалавек – мастацкі вобраз": людзі гэтых прафесій павінны валодаць творчым уяўленнем, вобразным мысленнем, здольнасцямі да мастацтва, сцэнiчнай дзейнасці. (Мастакі, акцёры, лiтаратуразнаўцы, дызайнеры, архітэктары, кампазітары, стылісты і iнш).

**III. Выкананне тэставага задання.**

***Настаўнік.***

Зараз я прапаную вам адказаць на тэставыя пытанні і даведацца, да якога тыпу прафесіі вы схільныя*.* ***(Дадатак 1)***

*Агучванне вынікаў.*

Ад 5 да 8 балаў - раім падумаць аб прафесіі, дзе вам не прыйдзецца мець зносіны з вялікай колькасцю людзей. Вам падыдзе праца, звязаная з раслінамі, жывёламі, бо вы любіце цішыню, не любіце шумных, незнаёмых кампаній. Сустрэчы з незнаёмымі людзьмі вам дастаўляюць неспакой.

Ад 8 да 12 балаў - вам вельмі пашанцавала. Вы той чалавек, якому не страшна адзінота і які выдатна адчувае сябе ў любой кампаніі. Вас не палохаюць новыя знаёмствы. Выбар прафесіі тут практычна разнастайны.

Ад 12 да 15 балаў - задумайцеся над выбарам. Ці варта вам, чалавеку таварыскаму, які лёгка ўступае ў кантакт, адасабляцца. Вам можна выбіраць прафесію, звязаную з людзьмі.

***Настаўнік***

Такім чынам, вы змаглі вызначыць, да якога тыпу прафесіі вы маеце схільнасці. Будзем спадзявацца, што сённяшняя інфармацыя нейкім чынам паўплывае на выбар вашай будучай прафесіі.

***Фізкультхвілінка.***

***Настаўнік.***

**VI. Выступленні вучняў з апераджальным заданнем.**У свеце існуюць дзясяткі тысяч прафесій, патрэбных, важных цікавых. А чалавеку трэба выбраць усяго адну. З развіццём навукі і тэхнікі свет прафесій пастаянна змяняецца - адны знікаюць, іншыя набываюць новыя назвы.

Вы рыхтавалі інфармацыюабновых прафесіях, якія зараз пачалі часта сустракацца на рынку працы. ***(Выступленні вучняў)***

***Настаўнік.***

Кожны чалавек імкнецца знайсці сваё месца ў жыцці, рэалізаваць свае здольнасці і жаданні. Заняткі любімай справай, прыналежнасць да пэўнай прафесіі дае чалавеку магчымасць самарэалізавацца ў гэтым свеце.

**V**. **Гульня “Хто ёсць хто?”**

Настаўнік выбірае картку, якая прымацавана на дошцы, з назвай прафесіі (педагог, інжынер, работнік культуры, праграміст, доктар, бухгалтар, юрыст, работнік сельскай гаспадаркі, парыкмахер).

Картка агучваецца. Кожны вучань на працягу некалькіх хвілін павінен паглядзець на сваіх таварышаў і вызначыць, каму гэтая прафесія падыдзе ў найбольшай ступені, патлумачыць чаму.

***Настаўнік.***

Я прапаную вам вывесці формулу будучай прафесіі.   
Уважліва прачытайце прыкметы прафесій і падкрэсліце самыя прывабныя для вас мэты, прадметы, сродкі і ўмовы працы (адна пазіцыя). ***(Дадатак 2)***

**Прэзентацыя выкананых заданняў.**

**VI. Практыкаванне “Адкрыты мікрафон”.**

***Настаўнік.***

А зараз давайце прымем удзел у праграме “Адкрыты мікрафон”. Па жаданні кожны з вас можа выказацца наконт сваёй будучай прафесіі, калі вы ўжо вызначыліся з ёй, са сваімі планамі на будучае, са сваімі жаданнямі. А мы, па магчымасці, параўнаем меркаванні аднакласнікаў з рэальнымі планамі вучняў.

**(Выступленні вучняў)**

**VII. Рэфлекія.**

**Практыкаванне “Самая-самая”.**

Якія эпітэты вы можаце выкарыстаць, характарызуючы сваю будучую прафесію. (Н-д: самая лёгкая, самая адказня…)

**Настаўнік.**

Выбар прафесіі – гэта вельмі важная падзея ў жыцці кожнага чалавека. Але якую б прафесію вы ні абралі, вам заўсёды спатрэбяцца веды, атрыманыя ў школе. Таму паспрабуйце ўжо цяпер вызначыць сферу вашых інтарэсаў, больш чытайце, набірайцеся досведу і ведаў. Як добра заўважыў адзін мудрэц: «Каб не памыляцца, трэба мець вопыт. Каб мець вопыт, трэба памыляцца ».

**Настаўнік чытае верш П.Броўкі “А ты ідзі!”**

Дарог у свеце вельмі многа,  
А ты між іх сваю знайдзі.  
Няхай нялёгкая дарога,  
А ты ідзі,  
А ты ідзі!..

Няхай цябе віхор збівае,  
Няхай трывожна даль гудзіць,  
Няхай сцяжынку замятае,  
А ты ідзі,  
А ты ідзі!..

Няхай звісаюць цемрай ночы,  
А ты на зорку ўдаль глядзі  
Няхай пясок і золь у вочы,  
А ты ідзі,  
А ты ідзі!..

Няхай, абы ты верыў прагна,  
Няхай жуда, няхай адзін,  
Няхай каменне, твань і багна...  
А ты ідзі,  
А ты ідзі!..

**Дадатак 1.**

**Тэст «Прафпрыгоднасць»**

*1. Навагодняя ноч для цябе - лепшы час, каб:*

а) выспацца;

б) паглядзець тэлевізар разам з сям'ёй;

в) апынуцца ў коле сяброў

*2. З трох падарункаў ты выбраў бы:*

а) вуду, набор для вышывання;

б) канькі ці лыжы;

в) турпуцёўку ці білет на цікавае прадстаўленне.

*3. Адпраўляцца ў падарожжа лепш за ўсё:*

а) аднаму;

б) з сям'ёй або сябрамі;

в) з незнаёмай групай, каб была магчымасць набыць новых сяброў.

*4. Калі б ты апынуўся адзін на востраве або ў лесе, то:*

а) адчуў бы поўную свабоду;

б) заняўся б пошукам выхаду або якой-небудзь справай;

в) адчуў бы тугу, страх.

*5. У свой вольны час ты любіш:*

а) чытаць, наведваць бібліятэку, шахматную секцыю, заапарк, лес, лавіць рыбу, марыць;

б) маляваць, чытаць, займацца спортам, музыкай, шыццём або вязаннем,

хадзіць у паходы, размаўляць па тэлефоне, глядзець тэлевізар;

в) займацца спортам, танцамі, спяваць у хоры, удзельнічаць

у спектаклях і канцэртах, падарожнічаць з сябрамі, хадзіць з кампаніяй у кіно.

(«а» - 1 бал, «б» - 2 балы, "в" - 3 балы).

***(Дадатак 2)***

|  |  |
| --- | --- |
| **1. Мэты працы:**  1.1. Ацэньваць, правяраць.  1.2. Даследаваць што-небудзь, рабіць адкрыцці.  1.3. Перавозіць, перамяшчаць людзей, грузы.  1.4.Вырабляць якія-небудзь прадметы.  1.5. Вучыць, выхоўваць, кансультаваць.  1.6. Ствараць творы мастацтва.  1.7. Кіраваць людзьмі.  1.8. Абслугоўваць каго-небудзь ці што-небудзь. | **2. Прадмет працы:**  2.1. Чалавек.  2.2. Інфармацыя.  2.3. Фінансы.  2.4. Тэхніка.  2.5. Мастацтва.  2.6. Жывёлы і расліны.  2.7. Вырабы і прадукты.  2.8. Прыродныя рэсурсы. |
| **3. Сродкі працы:**  3.1. Ручныя.  3.2. Механічныя.  3.3. Аўтаматычныя.  3.4. Камп’ютарныя.  3.5. Мысленне.  3.6. Голас, міміка.  3.7. Фізічныя магчымасці арганізма.  3.8. Органы пачуццяў. | **4. Умовы працы:**  4.1. Памяшканні з вялікай колькасцю людзей.  4.2. Раз'езды і камандзіроўкі.  4.3. Свежае паветра.  4.4. Экстрэмальныя ўмовы.  4.5. Асаблівыя ўмовы.  4.6. Павышаная адказнасць. |

З кожнай групы выберыце і запішыце самую прывабную для вас характарыстыку.

Мэты: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Прадмет: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сродкі: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Умовы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_